open-index/open-wikipedia-markdown huggingface dataset:
Serhij Ŝkarlet

**Serhij Mikolajoviĉ ŜKARLET** (; 19 de oktobro 1972, Kokando, Uzbeka SSR, Sovetunio) estas ukraina politikisto kaj ekonomiisto, ministro de Edukado kaj Scienco de Ukrainio ekde decembro 2020. Li okupis la postenojn de rektoro de Ĉernihiva Politeĥnika Nacia Universitato (2010-2020), vicministro pri edukado kaj scienco de Ukrainio por eŭropa integriĝo, kaj provizora portempa ministro pri edukado kaj scienco de Ukrainio (junio-decembro 2020). En junio 2020, li estis akuzita je plagiato de sia scienca laboro. La 4-an de februaro 2022, proksime de la konstruaĵo de la Kabineto de Ministroj de Ukrainio en Kijivo, studentoj de la Kijiva-Mohila Akademio protestis, postulante la eksiĝon de Serhij Ŝkarlet.

## Referencoj 
Kategorio:Ukrainaj politikistoj
Lockport (Nov-Jorkio)

**Lockport** estas urbo (*city*) kaj ĉirkaŭ ĝi samnoma antaŭurba urbeto (*town*) en orienta Usono. Ĝi apartenas al la subŝtato Nov-Jorkio kaj estas la administra centro de la ĉirkaŭa kantono Niagara. Laŭ la stato de la censo  en la loĝloko vivis  sur areo de  kvadrataj kilometroj, kio rezultigas loĝdenson de  loĝantoj/km².

La kantona nomo jam aludas, ke parto de la kantono estas la Niagara Akvofalaro, inter la du grandaj lagoj - la Eria sudokcidente kaj la Ontaria nordoriente - en la okcidento de Nov-Jorkio apud Kanado. Tie 150 milionoj litroj da akvo falas ĉiusekunde (150.000 m3/s) en la Niagaran kanjonon, kaj generas multan elektran potencon, eĉ por la malproksima Novjorko mem. La urba nomo, kiu en Esperanto signifus "kluza haveno", venas de la kluzoj numero 34 kaj 35 de la kanalo Erie ene de la urbo, kiuj estis konstruitaj por permesi al kanalbarĝoj transpasi la 18-metran aŭ 60-futan altecodiferencon de la Niagara Deklivo.

## Eksteraj ligiloj 
*  ()

Kategorio:Urboj de Nov-Jorkio
Kosma muziko

[eta|260px|[Jean Michel Jarre, ludanta laseran harpon]]
**Kosma muziko**, konata ankaŭ kiel **kosmo-muziko** aŭ **kosma etosmuziko**, estas subĝenro de etosmuziko priskribita kiel "trankvila, hipnota kaj kortuŝa". Ĝi originas el la 1970-aj jaroj en Germanio kaj Japanio.

Laŭ Stephen Hill, kun-fondinto de la radioprogramo *Hearts of Space*, la vorto priskribas muzikon kiu elvokas staton de kontemplado. La muziko povas gami multe, ĝi povas esti simpla aŭ kompleksa, instrumenta aŭ elektronika.

## Vidu ankaŭ 
* Etosmuziko
* Ĉefpulso
* Elektronika muziko
* Programmuziko
* Italo-disko
* Kosma roko
* Krautrock
* Sintezilo

## Referencoj 
Kategorio:Elektronika muziko
Kategorio:Etosmuziko
Kategorio:Nova Epoko
Geneseo (Nov-Jorkio)

**Geneseo** estas urbeto (*town*) kaj ene de ĝi samnoma historia vilaĝa loĝloko en orienta Usono, situanta en la regiono de la Fingraj Lagoj. Ĝi apartenas al la subŝtato Nov-Jorkio kaj la centra vilaĝa loĝloko estas la administra centro de la ĉirkaŭa kantono Livingston. Laŭ la stato de la censo  en la loĝloko vivis  sur areo de  kvadrataj kilometroj, kio rezultigas loĝdenson de  loĝantoj/km².
 
## Eksteraj ligiloj 
*  () 

Kategorio:Urboj de Nov-Jorkio
Valgañón

**Valgañón** [balgaNJON] estas vilaĝo kaj municipo de Rioĥo (norda Hispanio), nome en la okcidenta Komarko de Ezcaray.

220ra|eta|maldekstre|La municipa teritorio de Valgañón, en la okcidento de la regiono.
220ra|eta|maldekstre|Strato de Valgañón.
220ra|eta|maldekstre|Romanika absido de la paroĥa preĝejo de Valgañón.
220ra|eta|maldekstre|Sonorilmuro de la preĝejo de Sankta Andreo de Valgañón.
220ra|eta|maldekstre|Fontano Tresfuentes.
220ra|eta|maldekstre|Blazondomo.

## Geografio 
Ĝi estas aparta loĝloko kun komunikvojo nur laŭ la regiona ŝoseo LR-111 de Ezcaray al la provinco Burgoso; la plej proksima loĝloko estas la samkomarka Zorraquín. Ĝi estas sur la valo de la rivero Ciloria, en Supra Rioĥo, sur la norda zono de la Sierra de la Demanda ĉirkaŭata de kruta zono de montoj, inter kiuj elstaras la montopinto Torocuervo (1933 m), plej alta pinto de la municipo.

## Historio 
En la 11-a jarcento la areo apartenis al la Regno Pamplona, konata ankaŭ kiel Regno Nájera-Pamplona. Post la morto de la reĝo Sanĉo la 4-a en 1076 ĝi pasis anekse al Kastilio. La plej frua mencio estas de la jaro 1084 kaj apartenas al donaco fare de Alfonso la 6-a de Kastilio de la Monaĥejo de San Sebastían de Ojacastro, inter Zorraquín kaj Valgañón al la Monaĥejo de Suso. "Ego namque Aldefonsus gratia Dei totius Hispania Rex, concedo et confirmo ad aulam Sant Emiliani, et tibi patrio venerando Blasio abbati, Monasterium Sant Sebastiani, in valle qui dicitur de Ogga Castro inter villas Valgannon et villa Moneo Zorraquin".

En 7a de Majo 1154 Ezcaray, Ojacastro kaj Valgañón paktis intenkonsenton kun la Monaĥejo de San Millán de la Cogolla per kiu oni interŝanĝis aligon kontraŭ devigo aĉeti varojn tie okaze de vizito de gravulo.

En dokumento datita en Belorado la 16an de decembro 1303 oni konstatas la ekzistadon de juda komunumo en Valgañón; en tiu dokumento oni devigas judojn gastigi pastrojn. La 24an de Aprilo 1312, la kastilia reĝo Fernando la 4-a havigis foruon​ “al valle de la villa de Ojacastro, Ezcaray e Zorraquín e Valgañón”, cele al reloĝado de la zono, lima kun la Regno Navaro. Ĝi validis ĝis la retirigo de la foruoj en 1876 post la Tria Karlisma Milito. En 492 ankoraŭ ekzistis la juda komunumo.

En la 16-a jarcento ĝi apartenis al la Senjorlando de Pedro de Manrique de Luna. En la 17-a kaj 18-a jarcentoj estis grava tekstila industrio.

En 1908 oni instalis elektron el turbino de akvobaraĵeto por tekstila fabriketo. En la 1940-aj jaroj oni instalis akvoliveradon kaj telefonon.

## Aktualo 
La rura elmigrado okazis laŭlonge de la 20-a jarcento, kaj tial oni malaltiĝis el pli ol 500 loĝantoj ĝis nunaj 140.

Vizitindaĵoj estas la romanika paroĥa preĝejo, la preĝejo de Sankta Andreo, la Fontano Tresfuentes, blazondomo, montara pejzaĝo, ktp.

## Vidu ankaŭ 
* Municipoj de Rioĥo

## Notoj 
Kategorio:Municipoj de Rioĥo
Clarkstown (Nov-Jorkio)

**Clarkstown** estas urbeto (*town*) en orienta Usono. Ĝi apartenas al la subŝtato Nov-Jorkio kaj enhavas la urboparton *New City* (Nova Urbo), kiu havas pli ol 30 000 loĝantojn kaj estas la administra centro de la ĉirkaŭa kantono Rockland, sed tamen malgraŭ la vorto urbo en sia nomo laŭ la ŝtata administrado nur konsideriĝas "censa loko" kaj "vilaĝeto", angle *hamlet* - kio estas forta maltroigo. Laŭ la stato de la censo  en la urbeto *Clarkstown* vivis  sur areo de  kvadrataj kilometroj, kio rezultigas loĝdenson de  loĝantoj/km² - jen ankaŭ tre granda "urbeto".

## Eksteraj ligiloj 
*  ()

Kategorio:Urboj de Nov-Jorkio
New City (Nov-Jorkio)

**New City** formale estas urboparto de la urbeto (*town*) Clarkstown en orienta Usono. Ĝi apartenas al la subŝtato Nov-Jorkio kaj laŭ la stato de la censo  en ĝi vivis  sur areo de  kvadrataj kilometroj, kio rezultigas loĝdenson de  loĝantoj/km². Kvankam tiu loĝantaro pli grandas ol multaj urboj de Usono, kvankam ĝi havas la vorton "urbo" en sia nomo kaj kvankam ĝi elektiĝis esti la administra centro de la ĉirkaŭa kantono Rockland, la "Nova Urbo" laŭ la ŝtata administrado nur konsideriĝas "censa loko" kaj "vilaĝeto", angle *hamlet* - kio estas forta maltroigo. La loko situas okcidente de la Hudsona Rivero, proksimume 40 kilometrojn trans la rivero norde de la plej norda rando de la urbego Novjorko - la kvartalo *Wakefield* de la urboparto Bronkso.

## Eksteraj ligiloj 
* Oficiala retejo de la urbo Clarkstown ()
* artikolo *"10 New Reasons to Love New City,"* "10 kialoj por ŝati Novan Urbon" fare de Robert Zeliger, en la periodaĵo *Rockland Magazine*, la 13-an de septembro  2006 (arkivigita je 2015-02-03) ()

Kategorio:Urboj de Nov-Jorkio
Supra Najerilla

eta|dekstre|300ra|Supra Najerilla, sudokcidente de la regiono.
[eta|dekstre|260ra|[Anguiano.]]
La **Komarko de Anguiano** aŭ pli populare **Supra Najerilla**  estas en la sudokcidento de la provinco kaj regiono Rioĥo, (norda Hispanio). Ĝi estas ankaŭ ene de la komarkaro Supra Rioĥo, en la okcidenta triono de la regiono. Ties tradicia ĉefurbo estas Anguiano, sed la plej grava urbo kaj ekonomie kaj demografie estas Baños de Río Tobía.

Ĝi estas komarko de montaraj krutaj pejzaĝoj sed belaj, pro la abunda vegetaĵaro de ties montoj kaj la granda vario de specioj (fagoj, kverkoj, miksa arbaro...). Estas grandaj montaroj kaj profundaj valoj, kio generas dividon en du tre diferencaj zonoj ene de la propra komarko: nome norde "la Cogolla" kaj sude "las 7 Villas". Ĝi apartenas al la hidrografia baseno de la rivero Ebro kaj ties ĉefa akso estas la baseno de la rivero Najerilla [naĥeRIlja].

Iam ĝi estis grava centro de brutobredado pro la riĉo de montaraj paŝtejoj, kaj ĉefe de transmigra brutobredado, speciale ĉe la municipoj de la subkomarko *las 7 Villas*. La komerca centro estas Anguiano, sed ekonomie estas pli grava Baños de Río Tobía, kies estas nombraj industrioj pri viando kaj ligno.

Ĝi limas norde kun la Komarko de Nájera, kiu funkcias kiel jurisdikcia kaj ekonomia centro de la valo, okcidente kun la Komarko de Ezcaray, oriente kun la komarko Nova Kamero, kaj sude kun la provincoj Sorio (Komarko Pinares) kaj Burgoso (komarko Sierra de la Demanda).

## Municipoj de la komarko 
* Anguiano
* Baños de Río Tobía
* Berceo
* Brieva de Cameros
* Canales de la Sierra
* Estollo y el barrio de San Andrés
* Ledesma de la Cogolla
* Mansilla de la Sierra
* Matute
* Pedroso 
* San Millán de la Cogolla
* Tobía
* Ventrosa
* Villavelayo
* Villaverde de Rioja
* Viniegra de Abajo
* Viniegra de Arriba

## Demografio 
[dekstre|eta|240ra|Demografia distribuado de la municipoj de la komarko de Anguiano kun koncentro norde en [Baños de Río Tobía.]]
[dekstre|eta|240ra|Urbodomo de [Baños de Río Tobía, la plej vigla municipo.]]
Tiu estas unu de la komarkoj de Rioĥo kiu plej suferis la senloĝigadon pro la rura elmigrado de la 1960-aj jaroj kaj postaj. Kvankam ekde la 1990-aj jaroj oni sukcesis reteni la loĝantaron en la komarko, dum la tri antaŭaj jardekoj oni perdis pli ol la duonon de la loĝantaro, el 9 739 loĝantoj de komenco de jarcento ĝis nur 4 011 restantaj komence de la 1990-aj jaroj.

La ĉefa demografia kaj ekonomia motoro de la komarko estas Baños de Río Tobía, ĉar ĝi posedas nombrajn entreprenojn de fabrikado de kolbasoj, kaj de ligno kiuj movas la ekonomion de la municipo kaj de la apudaj loĝlokoj. Male la plej parto de la municipoj de la komarko estas sub 100 loĝantoj, pro kio estas en demografia situacio tre malbona.​

## Vidu ankaŭ 
* Komarkoj de Rioĥo

## Notoj 
Kategorio:Komarkoj de Rioĥo
Canales de la Sierra

**Canales de la Sierra** [kaNAles delaSJEra] (Kanaloj de la Montaro) estas vilaĝo kaj municipo de Rioĥo (norda Hispanio), nome en la sudokcidenta komarko Supra Najerilla kaj en ties plej suda parto, nome *Las 7 Villas*. 

220px|eta|maldekstre|La municipa teritorio de Canales de la Sierra, en la sudokcidento de la regiono.
220px|eta|maldekstre|Ermitejo de Sankta Kristoforo.

## Geografio
Ĝi estas tre aparta loĝloko kun nura komunikvojo al la cetero de la komarko kaj de la regiono laŭ la regiona ŝoseo LR-113 tra Villavelayo dum okcidente oni alvenas al la Provinco Burgoso. Ĝi estas je 84 km de Logronjo, provinca kaj regiona ĉefurbo, ĉe la supra fluejo de la Valo de la rivero Najerilla, je 1057 metroj super marnivelo. 

La loĝloko estas ĉe la montaro Sierra de la Demanda, kiu havas grandajn arbarojn de fagoj, pinoj kaj kverkoj. El varia faŭno, menciindas lupoj, cervoj kaj lutroj, krom abundaj rabobirdoj.

En Canales elfluas la samnoma rivero, kiu kuniĝas en Villavelayo kun la rivero Neila formante Najerilla. 

## Historio
El la 16-a ĝis mezo de la 19-a jarcento, Canales estis prospera kaj demografie kreskiĝanta loĝloko pro florado de tekstila industrio (kvankam ne tiom kiom ĉe Supra Cidacos kaj Nova Kamero). Ĉi tie estis ĝis ses fabrikoj. Sed tio ŝanĝiĝis meze de la 19-a jarcento, kiam la konkurenco de la moderna tekstila industrio de Katalunio ruinigis la lokan tekstilan industrion, tro mandependa kaj tro malmulte mekanizita (kun konsiderinda malprogreso en la adoptado de energioj alternativaj al la hidraŭlika), kaj tro for de la  ĉefaj fervojoj. Pro tio ekde 1870 oni fermis iom post iom tiujn fabrikojn, kaj en 1871 restis nur unu, kaj paralele la loĝantaro elmigris al novaj industriaj centroj.​

Sed diference de aliaj najbaraj municipoj Canales posedis fortan brutobredadon de ŝafoj, pro kio la loĝantaro ne dependis tiom de la tekstila industrio kiom ĉe Munilla, Enciso kaj Ezcaray. Tamen dum la 20-a jarcento ankaŭ la brutobredado perdis gravon kaj denove la loĝantaro elmigris dekomence ĉefe al Ameriko (Argentino, Kubo kaj Ĉilio) kie enmigris ĝis 300 lokanoj en la unuaj jardekoj de la 20-a jarcento.

## Aktualo
Kaj finfine la rura elmigrado de la 1960-aj kaj 1970-aj jaroj plialtigis la senloĝigadon de la loko, kiu perdis loĝantaron ekde la komenco de la jarcento. Ekde tiam ĝi sukcesis reteni sian loĝantaron proksime de la 100 loĝantoj pere de brutobredado kaj turismo. Krome ĝi estas ankaŭ somerumejo, kaj tial la loĝantaro ege pliiĝas dum la somerferia periodo. 

Vizitindaĵoj estas preĝejoj kaj ermitejoj (el kiuj unu romanika Ermitejo de Sankta Kristoforo), blazondomoj en interesa historia kerno, montara pejzaĝo, ktp.

## Vidu ankaŭ
* Municipoj de Rioĥo

## Notoj
Kategorio:Municipoj de Rioĥo
Jordi Wild

**Jordi Wild** estas hispana jutubisto nome **Jorge** **Carrillo de Albornoz Torres** (28-a de aŭgusto 1984), pli konata kiel Jordi Wild aŭ El Rincón de Giorgio, estas hispana jutubisto kaj podkastisto. Lia jutuba kanalo, "El Rincón de Giorgio", (La Angulo de Giorgio), estis kreita en marto 2013, kaj en 2017 ĝi ricevis 7 milionojn da abonantoj; li nuntempe havas pli ol 11 milionojn da abonantoj. En ĉi tiu hispana nomo, la unua aŭ patra familia nomo estas Carrillo de Albornoz kaj la dua aŭ patrina familia nomo estas Torres. En 2016 kaj 2018 li publikigis du librojn titolitajn: "Sueños de Acero y Neón" kaj "Jorgemyte, agente de la PEM"; Jordi Wild nuntempe prizorgas serion de podkastoj konataj kiel "La Sovaĝa Projekto", per kiuj li gajnis en 2022 la premion Esland, pro la Plej Bona Intervjuspektaklo. La podkasto ankaŭ ricevis plurajn pozitivajn recenzojn, intervjuante multajn konatajn homojn en diversaj kampoj, kiel: Oriol Junqueras, Iker Jiménez, Gervasio Deferr, Gerard Piqué, Arturo Pérez-Reverte, Ibai Llanos, Nacho Vidal, Cristina Gutiérrez, El Rubius,  A-Kid, Frank Cuesta, Brandon Moreno, Alejandro Cao de Benós, Jordi ENP, Josep Pedrerol, Willyrex, Juan Espino, Dross, Siro López, Antoni Daimiel, kaj multaj aliaj.

## Biografio 
Jordi Carrillo de Albornoz Torres naskiĝis la 28-an de aŭgusto 1984 en Manresa, Katalunio, Hispanio. Jordi kreis sian jutuban kanalon, "El Rincón de Giorgio" en marto 2013, tamen, lia plej malnova video devenas de aŭgusto de tiu sama jaro. Dum sia kariero kiel Jutubisto li kunlaboris kun aliaj Jutubistoj kiel Luzuvlogs, Zorman kaj AuronPlay. En 2016, li publikigis mallongan filmon titolitan "Wild: la pelicula" (Sovaĝa: la filmo), kaj en 2017, li forlasis YouTube dum tempeto. Poste li revenis per gangsta rep videoklipo konata kiel YouTube: "Estado Crítico" (YouTube: Kritika Ŝtato), kunlabore kun repisto Dante. 

En 2018, li faris la scenaron kaj partoprenis en la gisado de "VENDETTA: La Película", kaj en oktobro 2019 li partoprenis en la rolantaro de mallonga filmo nomita: "Ella llevaba una diadema azul" (Ŝi portis bluan diademon), kaj en 2020 li komencis intervjuan podkastserion konatan kiel La Sovaĝa Projekto (*The Wild Project*), en intervjuo en la retejo RockZone, li deklaris, ke li estis inspirita per la podkastoj de Joe Rogan, kaj estis flatita ke ili nomis lin la "hispana Joe Rogan". La Sovaĝa Projekto preskaŭ ĉiam estis en la kvara pozicio de la listo de la plej aŭskultitaj hispanaj podkastoj ĉe Spotify en 2021, kaj la 28-an de decembro li superas la liston de Spotify. En januaro 2022, La Sovaĝa Projekto de Jordi Wild gajnis la Plejbonan Intervjuspektaklon de la jaro kategorio de *Esland Awards*, ĉe Palaco de la Kataluna Muziko, Barcelono. En junio 2022, li festis sian 100-an epizodon de sia podkasto kun speciala epizodo kiu daŭris 25 horojn. 

Jordi en 2014 komencis rilaton kun Natalipa, kiu estis elektita en konkurso konata kiel: "La Novia del Canal" (Novedzino de la Kanalo), en kiu Jordi elektis la knabinon kiu ŝajnis plej bela al li. En 2019 ili finis sian rilaton kaj nuntempe Jordi estas en rilato kun alia knabino.

## Referencoj 
Kategorio:Hispanaj jutubistoj
Vladislav Rostoka

**Vladislav Rostoka,** laŭ hungarlingve kutima nomordo kaj ortografio **Rostoka László** estas slovakia hungara grafikisto. Rostoka estas unu el la ĉefaj grafikistoj de la 20-a jarcento en Slovakio.

Vladislav Rostoka naskiĝis la  en Gbelce (Ĉeĥoslovakio).
 
## Biografio 
Vladislav Rostoka apartenis al la hungara minoritato en Ĉeĥoslovakio/Slovakio. Li studis en arta mezlernejo, poste li akiris diplomon en Belarta Akademio en Bratislavo en 1973. Liaj plej gravaj instruistoj estis :sk:Dezider Milly kaj :sk:Orest Dubay (1919). Post la diplomo li eklaboris kiel liberprofesiulo, sed inter 1973-1976 li estis asistanto en la akademio. Ekde 1978 li ekspoziciis, li kreis kulturajn afiŝojn, librokovrilojn, librotipografiojn, libroilustraĵojn, ekspoziciajn katalogojn, kalendarojn. Inter 1994-2006 li laboris kiel arta direktoro de grafika studio. En 2005 li fondis afiŝistan societon en Budapeŝto. En 2007 li malfermis sian propran grafikan atelieron en Bratislavo, tamen li laboris ankaŭ Prago. Dum lia kariero li kreis pli ol 400 afiŝojn, 250 emblemojn kaj 1000 librojn. Liaj afiŝoj aŭ li mem ricevis premiojn.

## Liaj ekspozicioj (elekto) 
Bad Dürkheim, Békéscsaba, Brno, Budapeŝto, Martin, Montrealo, Moskvo, Lahti, Ljubljano, Kopenhago, Odense, Pécs, Płock, Bratislavo, Roskilde, Sofio, Varsovio, Vaŝingtono.
 
## Fontoj 
* slovaklingva biografio kun foto 

## Referencoj 
Kategorio:Slovakaj grafikistoj
Kategorio:Slovakaj afiŝistoj
Kategorio:Slovakiaj hungaroj
Kategorio:Ĉeĥoslovakiaj hungaroj
Władysław Gurgacz

**Władysław Gurgacz** pseŭdonomo „Ojciec”, „Sem” (naskiĝis la 2-an de aprilo 1914 en Jabłonica Polska (distrikto Brzozów), mortis la 14-an de septembro 1949 en Krakovo) – pola jezuito, partoprenanto de porsendependeca kaj kontraŭkomunista movado post la dua mondmilito. Kapelano de Pola Subtera Sendependiga Movado (PPAN), ekzekutita.

## Interesaĵoj 
* En 1949 post subpremo de kontraŭkomunista ribelo la komunistaj regopovoj ordonis en ĉiu vojevodio fari politikan proceson de kleriko.
* Dum la justica murdo antaŭ juĝejo li diris: *Mi kredas, ke ĉiu guto da sango senkulpe elverŝita naskos milojn de kontraŭuloj kaj por vi montriĝos pereo* — murdita per katina pafo en antaŭa ekzekutejo de Gestapo kune kun du Anatemitaj Soldatoj.

Kategorio:Naskiĝintoj en 1914
Kategorio:Mortintoj en 1949
Kategorio:Polaj pastroj
Kategorio:Pafekzekutitoj
Ulf Kristersson

**Ulf Hjalmar KRISTERSSON** (naskiĝis  en Lund) estas ĉefministro de Svedio ekde la . Ekde 2017 li estas partiestro de la konservativa partio (*Moderaterna* = la Moderuloj) post Anna Kinberg Batra .

Post la parlamentaj balotoj en 2022 li fariĝis ĉefministro de Svedio post la socialdemokratia Magdalena Andersson.

Kristersson gvidas "burĝan" (konservativan, dekstran) koalician registaron kun la Moderuloj, Kristandemokratoj kaj Liberaluloj, kun parlamenta subteno de la dekstre popolisma partio Svediodemokratoj.

Kategorio:Svedaj politikistoj
Kategorio:Ĉefministroj de Svedio
Kategorio:Nuntempaj naciaj ĉefministroj
Georg Heinrich Lux

**Johann Georg Heinrich LUX** (naskiĝinta la  en Sättelstädt aŭ en Mechterstädt, mortinta la  en Ruhla) estis germana pedagogo, orgenisto kaj komponisto. eta|tombo de Lux en Ruhla

## Vivo 
Lux deĵoris ekde 1805 kiel kantoro ĉe la Triunuo-kirko de Ruhla. Kiel muzikisto li estis memlerninto kaj tamen konsideritis elstarega pianisto, orgenisto kaj komponisto. Lia filo estis la komponisto Friedrich Lux. Sume li havis kvin filojn.

Laŭ raporto de Johann Ludwig Böhner estis dirita de Lux en 1852 esti estinta la kreinto de la popola kanto *Ach, wie ist’s möglich dann*. Kromaj atestoj pri tio-ĉi ne ekzistas, nek aŭtografo. Tion maljesis ankaŭ Franz Magnus Böhme dirante ke Lux persone al li malkonfesis aŭtorecon. Dua kontraŭargumento estas ankaŭ la piana taŭgigo de la menciita kanto fare de Friedrich Wilhelm Kücken. Sed eble prototipa melodio de antaŭ 1820 eble estis estinta de Lux el kiu evoluis la nun konata kanto.

## Verkoj 
De Lux bedaŭrinde konserviĝis nur la jenaj du komponaĵoj:

* Polka chromatic
* Polonaise für das Pianoforte zu zwei Händen
* *Ruhlaer Ecossaise* (en prilaboro fare de Johann Ludwig Böhner)

## Referencoj 
## Literaturo 
* Martin Beltz: *Der Komponist des Thüringer Volkslieds.* In: *Thüringer Monatsblätter.* 2, 1894, Nr. 4, p.&nbsp;48-49; thulb.uni-jena.de; Nr. 5, p.&nbsp;62-63; thulb.uni-jena.de und ''Ach, wie ist's möglich dann.* Nr. 7, p.&nbsp;85-86; thulb.uni-jena.de.
* Gustav Boehm: *Böhner oder Lux.* Ĉe: *Gothaisches Tageblatt.* Jg. 49, 1897, Beilage z. Nr. 141.
* Carl Hunold: *Wer ist der Komponist des thüringischen Volksliedes: „Ach, wie ist’s möglich dann“? Eine Beweisführung und Widerlegung.* In: *Gothaisches Tageblatt.* Jg. 40, 1897, Beil. 7, Nr. 85.
* Carl Hunold: *Nachträgliches zu: Wer ist der Komponist des thüringischen Volksliedes: „Ach, wie ist’s möglich dann“?* Weimar 1938 (manuskripte)
* Lotar Köllner: *„Ach wie ist’s möglich dann …“ Zum 130. Todestag des Komponisten Georg Heinrich Lux.* Ĉe: *Heimatblätter zur Geschichte, Kultur und Natur.* 1991, 3, , p.&nbsp;10. Ankau ĉe: *Heimatblätter des Eisenacher Landes,* 1990/91 (1992), p.&nbsp;36.
* Lotar Köllner: *Georg Heinrich Lux.* Ĉe: *Heimat-Grüße,* Beilage zur *Ruhlaer Zeitung,* N.F. Bd. 19, 2013, Nr. 3, 11.7.2013, p.&nbsp;1-2
* G[ottlob] S[chneider]: *„Ach, wie ist’s möglich dann“ und sein Komponist.* Ĉe: *Gothaisches Tageblatt.'' Jg. 49, 1897, Nr. 126.

## Eksteraj ligiloj 
* Lux ĉe Discogs
* Georg Heinrich Lux: verkaro ĉe: klassika.info

Kategorio:Kantoroj
Kategorio:Germanaj komponistoj
Kategorio:Orgenistoj
Kategorio:Germanaj pianistoj
Péter Virágvölgyi

**Péter Virágvölgyi** [virAgvoldji], laŭ hungarlingve kutima nomordo **Virágvölgyi Péter** estis hungara tipografo, kaligrafiisto, grafikisto, altlerneja instruisto.

Péter Virágvölgyi naskiĝis la  en Budapeŝto, li mortis la  en Perbál.
eta|maldekstre|
eta|
eta|

## Biografio 
Péter Virágvölgyi maturiĝis en arta mezlernejo en sia naskiĝurbo en 1967, sed ekde 1962 li estis dekoraciisto en fremdultrafika oficejo. En 1969 li akiris licencon pri presisto, tipografian-grafikistan diplomon en Industriarta Altlernejo en 1973. Lia ĉefinstruisto estis György Haiman. Ekde la sekva jaro li instruis en la altlernejo (intertempe universitato) ĝis sia frua morto. Komence li estis asistanto, ekde 1983 lektoro, ekde 1987 docento, ekde 1993 katedrestro. Li estis kreinto de la hungara kursivo. Li ricevis postmortan premion en 1999. Lia edzino naskis filon.

## Liaj kontribuoj, kreaĵoj (elekto) 
* *Kézírás és kalligráfia* 1972
* *A kézírásról. Morfológiai tanulmány és hozzászólás az írástanítás problémaköréhez.* 1981
* *A tipográfia mestersége – számítógéppel* 1996, 1999, 2001, 2004.
* *Budapest főváros utcanév- és házszámtáblái* kunlaboranto, 1986 - 1990
* *Jókai díszkiadás kötésterve* 1992
* *Dőlt nagybetűs írásfüzetem* (vidu la bildon)

## Vidu ankaŭ 
* https://www.youtube.com/watch?v=tJjRab-C7mo&ab_channel=AndrasViragvolgyi

## Fontoj 
* hungarlingva biografio kun foto

## Referencoj 
Kategorio:Hungaraj tipografoj
Kategorio:Hungaraj kaligrafiistoj
Kategorio:Hungaraj grafikistoj
Kategorio:Hungaraj altlernejaj instruistoj
Kategorio:Budapeŝtanoj
Watertown (Nov-Jorkio)

**Watertown** estas urbo en orienta Usono. Ĝi apartenas al la subŝtato Nov-Jorkio kaj estas la administra centro de la ĉirkaŭa kantono Jefferson. Laŭ la stato de la censo  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

Okcidente, la urbo bordas al la Lago Ontario kun Kanado je la aliflanka bordo. La nomo "akva urbo" do estas tute trafa.

## Eksteraj ligiloj 
*  () 

Kategorio:Urboj de Nov-Jorkio
Vovĉansk

**Vovĉansk** () estas urbo en Ĥarkiva provinco, Ukrainio. Ĝi havis  loĝantojn en 2022.

## Vidu ankaŭ 
* Vovĉansk (stacidomo)
* Listo de urboj en Ukrainio
* Ĥarkiva provinco


Kategorio:Urboj en Ĥarkiva provinco
Vovĉansk (stacidomo)

**Vovĉansk** () estas fervoja stacio en Vovĉansk (Ĥarkiva provinco), urbo en Ukrainio.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Vovĉansk en retejo tochka-na-karte

Kategorio:Vovĉansk
Kategorio:Fervojaj stacioj malfermitaj en 1896
Kategorio:Fervojaj stacioj en Ĥarkiva provinco
Lowville

**Lowville** estas historia vilaĝa loĝloko kadre de samnoma urbeto (*town*) en orienta Usono. Ĝi apartenas al la subŝtato Nov-Jorkio kaj la centra vilaĝa loĝloko estas la administra centro de la ĉirkaŭa kantono Lewis. Laŭ la stato de la censo  en la loĝloko vivis  sur areo de  kvadrataj kilometroj, kio rezultigas loĝdenson de  loĝantoj/km². La centra vilaĝo konsistigas proksimume du trionojn de la tuta urbeto: laŭ la censo de 2020 la urbeto sume havis 4888 loĝantojn.

## Eksteraj ligiloj 
* retejo de la urbeto Lowville  ()
* retejo de la kantono ()

Kategorio:Urboj de Nov-Jorkio
27620 Kristenwalsh

'*27620 *Kristenwalsh'''* estas malgranda, treege hela asteroido de la ĉefa asteroida zono, proksima de la orbita resonanco 1:3 kun Marso.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras la konstruinĝenierinon *Kristen Walsh'', kiu pasis sian karieron en la aerospaca industrio, laboranto pri la struktura dinamiko de raketoj, misiloj kaj kosmoveturiloj antaŭ konsenti la rolon de Administrantino de Lanĉa Programo de Servo por Delta II kaj Delta IV por la NASA kaj komercaj misioj. Ŝi servis en la Konsilantaro de la Observatorio Lowell.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2001
Duktobendo

eta|Duktobendo
**Duktobendo** (angle *duct tape* aŭ *duck tape*, (dukto (glu)bendo) estas memglua kaj akvorezista speco de tekstilbazita glubendo

Duktobendo estas oleo- kaj akvorezista kaj tial taŭga por provizoraj riparoj. Ĝi estas praktike tre uzebla ĉar ĝi estas laŭlonge fortega kaj laŭlarĝe facile ŝirebla.

## Nomo 
Verŝajne la nomo ekestis dum la Dua Mondmilito. Ĝi estis uzata en la armeo. Antaŭe jam ekzistis speco de glubendo kiu estis akvorezista kiel la haŭto de anaso ('duck').

La nomo *duct tape* nur en la 1950-aj jaroj ekuzatis ĉar la glubendo estis multuzata en la konstruado por envolvi aertubojn ('air ducts'). Ĝi tiam ankaŭ ricevis ĝian arĝentkoloran aspekton.
La usona kompanio (ShurTech Brands, LLC) produktas ekde 1980 duktobendon sub la komerca nomo *Duck Tape*. Laŭ kelkiuj la nomo *duck tape* ankaŭ pli frue estis uzata sed por tio ne estas pruvoj.

Kategorio:Oficeja aparataro
Attila Egerházi

**Attila Egerházi,** laŭ hungarlingve kutima nomordo **Egerházi Attila** estas hungara baletisto, koreografo, altlerneja instruisto, teatrestro.

Attila Egerházi naskiĝis la  en Budapeŝto.
 
## Biografio 
Attila Egerházi komencis siajn aktorajn studojn en studio de la Nacia Teatro (Budapeŝto), samtempe li ankaŭ studis klasikan gitaradon. En la aĝo de 16 li intense turnis sin al la danca arto kaj li komencis siajn baletajn kaj nuntempajn dancojn en la lernejo de Endre Jeszenszky. Post la maturiĝo li studis en Vieno, Stutgarto kaj Parizo. Liaj majstroj estis André Glegolszky, Christopher Ferrari, Armbgard von Bardelleben, Sonia Mota, Carlos Orta, Joe Alegado, Milton Mayers, Bruce Taylor, José Mayer, Raza Hamadi kaj Matt Mattox. Inter 1986–1989 li dancis en Vieno, inter 1989–2004 en Budapeŝta Ŝtata Operejo (hejmo de operoj kaj ankaŭ baletoj). Ekde 1990 li kreis ankaŭ koreografiojn. Inter 1991–1997 li estis fondinta membro de hungara dancarta teatro, inter 1995–2016 li laboris en Prago, inter 1998–2000 li instruis en Hungara Dancarta Altlernejo. En la sekvaj jaroj li laboris province kaj eksterlande, fine en 2018 li estis fondinta teatrestro de baleta teatrejo en Székesfehérvár. Li ricevis premiojn inter 2003-2020.

## Liaj roloj (elekto) 
* Verdi: *Un balo in Maschera* – dancisto
* Puccini: Manon Lescaut – hararisto
* Richard Wagner: Tannhäuser (opero) – dancisto
* Béla Bartók: *La mirinda mandareno* – juna studento
* Aram Ĥaĉaturjan: *Spartacus* – Canus
* Prokofjev: Romeo kaj Julieta (baleto) – servisto de Montague

## Liaj koreografiaĵoj (elekto) 
* Otthon (1990)
* Porcelán bölcső (1996)
* La mirinda mandareno (2003)
* Bolero (2008; 2011)
* Cignolago (2015)
* Phantom pain (2021)

## Fontoj 
* hungarlingva biografio kun foto
* hungarlingva biografio kun foto 
* hungarlingva biografio kun foto
* hungarlingva biografieto kun roloj 

## Referencoj 
Kategorio:Hungaraj baletistoj
Kategorio:Hungaraj koreografoj
Kategorio:Hungaraj altlernejaj instruistoj
Kategorio:Budapeŝtanoj
Lycée Malherbe

**Lycée Malherbe** estas mezlernejo en Caen, Francio.

## Historio 
Ekde ĝia fondiĝo, Caen ĉiam estis grava kultura centro. La Universitato de Caen estis fondita en 1432. En la frua 19-a jarcento, la Abatejo de Viroj () iĝis la sidejo de mezlernejo kiu estis anstataŭonta ''Écoles Centrales du Calvados, de la Manche et de l'Orne*. Tiu nova lernejo malfermiĝis la  kun cent studentoj.

Ne antaŭ la  la instituto estis nomita *Lycée Malherbe*, honore al François de Malherbe, fama *Caennais''. La lernejo postvivis la Duan Mondmiliton, dum kiu instruado daŭris, kvankam plej multaj el ĝiaj klasoj estis translokitaj al Lycée André Maurois en Deauville, kie okazis bakalaŭraj ekzamenoj. Lycée Malherbe transiris de sia prestiĝa loko en 1961 por translokiĝi al sia nova loko, apud la ĉevalkurejo en la herbokampo. La konstruaĵoj de la malnova lernejo nun estas hejmo de la urbodomo de Caen.

## Famaj lernintoj 
* Alain Genestar
* Sabine Devieilhe
* Malika Ménard
* Michel Drucker

## Vidu ankaŭ 
* François de Malherbe
* Stade Malherbe Caen

## Eksteraj ligiloj 
* 

## Tradukfonto 
Kategorio:Liceoj en Caen
27622 Richardbaker

'*27622 *Richardbaker'''* estas tre malgranda, tre hela asteroido de la ĉefa asteroida zono, ne malproksima de orbita resonanco 1:4 kun la Tero.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Richard Baker'', kiu servis en la Aerarmeo dum kvar jaroj antaŭ fariĝi
aerospaca inĝeniero. Li laboris en la aerospaca industrio, fakiĝinte en analizo de trajektorio por la lanĉo-veturilo Delta kaj en robotiko por la Internacia Kosmostacio. Li servis en la Konsilantaro de la Observatorio Lowell.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2001
Internacia Bahaa Arĥivo

eta|
eta|
La **Internacia Bahaa Arĥivo**, en iuj naciaj lingvoj ankaŭ plurale nomata *Internaciaj Bahaaj Arĥivoj*, sed ĉi-tie preferatas la singulara formo ekzemple uzata en la itala, ĉar efektive temas pri unu scienca unuo, estis la unua grava konstruaĵo kiu estis konstruita en la bahaa mondcentro, nomata "Bahaa Arko", en Ĥajfo, Israelo: ĝi enhavas interalie sanktajn kaj maloftajn memorigilojn rilatajn al la historio de la Bahaa Religio.

Ĝi enhavas, fakte, foton de Baháʼu'lláh inkluzive de desegnaĵoj kaj pentraĵoj prezentantaj Bábon kaj Baháʼu'lláh; same kiel objektoj kiuj apartenis al ili.

Tiuj relikvoj estas la objekto de zorgo kaj respekto de la bahaanoj, kiuj preferas viziti ilin en atmosfero de rememoro, elvokante la spiritan valoron implicitan en ili, prefere ol en aliaj lokoj, kiel interreto, kie ili povas esti videblaj ekster kunteksto de kontemplo, kian ebligas la Internacia Arkivo, aŭ en tre specialaj okazoj rajtigitaj de la Universala Domo de Justeco, eĉ se por informceloj.

Shoghi Effendi Rabbání, la plej maljuna nepo de 'Abdu'l-Bahá, kiu estis la plej maljuna filo de la Fondinto de la Bahaa Kredo, Baháʼu'lláh, en la malfruaj 1940-aj jaroj, kiam naskiĝis la israela ŝtato, komencis evoluigi la Bahaan Mondan Centron en Ĥajfo, kompletigante la superkonstruaĵon al la Báb-maŭzoleo kaj konstruante la konstruaĵon de la Bahaa Internacia Arkivo, aldone al la plibeligo de la ĝardenoj de Bahji, en Akko, kie okazis la entombigo de Bahá'u'lláh. Por la Arkivo li elektis novklasikan stilon inspiritan de la Partenono de Ateno - tiu elekto de Shoghi Effendi baziĝis je la klasika beleco de la Partenono kiu spitis la jarcentojn, kaj kiu fakte daŭre belas eĉ post miljaroj. La kapiteloj de la 50 kolonoj estis ionikaj prefere ol dorikaj. Ĝi estis finkonstruita en 1957, sed *Shoghi Effendi* ne vivis sufiĉe longe por povi provizi la ekspoziciatajn kolektojn. Tion prizorgis lia vidvino *Rúḥíyyih Khánum*.

Antaŭ la konstruado de la arkiva konstruaĵo, iuj ĉambroj de la maŭzoleo de Báb kaj la ejo de la Departemento por Sanktaj Lokoj estis provizore uzataj kiel arkivo.

## Referencoj 
## Fontoj 
* Por la unua versio de la teksto en septembro 2022 uziĝis precipe la koncerna itallingva teksto.

## Eksteraj ligiloj 
* eksa oficiala retejo, lastfoje sukcese arkivigita en marto 2019 ()
* paĝoj en la vikio "bahaipedia" (ĝis nun  kaj )

Kategorio:Bahaismo
Kategorio:Ĥajfo
Villavelayo

**Villavelayo** [biljabeLAĝo] estas vilaĝo kaj municipo de la aŭtonoma komunumo (regiono) Rioĥo en norda Hispanio, nome en la sudokcidenta komarko Supra Najerilla  kaj en ties plej suda parto, nome *Las 7 Villas*.

220ra|eta|maldekstre|La municipa teritorio de Villavelayo, en la sudokcidento de la regiono.

## Geografio 
Ĝi estas aparta loĝloko kun komunikvojo al la cetero de la komarko kaj de la regiono laŭ la regiona ŝoseo LR-113 tra Mansilla de la Sierra dum okcidente oni alvenas al la Provinco Burgoso tra Canales de la Sierra. Ĝi estas ĉe la supra fluejo de la Valo de la rivero Najerilla, je 940 metroj super marnivelo.

La loĝloko estas ĉe la montaro Sierra de la Demanda, kiu havas grandajn arbarojn de fagoj, pinoj kaj kverkoj.

## Historio 
La plej fruaj dokumentaj mencioj datas de la 10-a jarcento, en tempo de la grafo Fernán González. Ĝi apartenis al la "alfoz" de Canales, kiu poste estis vendita de la monaĥejo de San Pedro de Arlanza en 1246 al la senjoroj de Cameros, kiuj retenis tiujn loĝlokojn ĝis la jaro 1821.

Pri ekonomio, la mezepoka institucio Mesta markis la historion de la montaro ĝis nun. La transmigra brutobredado ordigis la spacon, la uzadon kaj la vivmanieron de multaj generacioj. La brutobredado de ŝafoj estas perfekte adaptebla al la orografiaj kaj klimataj kondiĉoj de la areo, kaj krome estis ankaŭ bovoj kaj kaproj. Ŝafoj ludis gravan rolon en la florado de tekstila industrio en la areo. Sed tio ŝanĝiĝis meze de la 19-a jarcento, kiam la konkurenco de la moderna tekstila industrio de Katalunio ruinigis la lokan tekstilan industrion, tro mandependa kaj tro malmulte mekanizita (kun konsiderinda malprogreso en la adoptado de energioj alternativaj al la hidraŭlika), kaj tro for de la ĉefaj fervojoj. Pro tio fine de la 19-a jarcento la loĝantaro elmigris al novaj industriaj centroj.​ Dum la 20-a jarcento la brutobredado perdis gravon kaj denove la loĝantaro elmigris dekomence ĉefe al Ameriko (Argentino, Kubo kaj Ĉilio).

En la 1960-aj jaroj la elmigrado iris al enlandaj centroj, unue al Bilbao, Barcelono kaj Madrido, kaj en la 1970-aj jaroj al Logroño. El la komenco de la 20-a jarcento oni perdis ĉirkaŭ 400 loĝantojn ĝis la nunaj 40.

## Aktualo 
La forstado de arbaroj okupas 1 400 ha de natura medio kun alta biodiverseco. Estas fagoj, kverkoj, ileksoj kaj ĉe la limo kun la provinco Burgoso, grandaj pinaroj.​

La loĝantaro estas tre maljuna. Vizitindaĵoj estas la preĝejo kaj la ermitejo, montara pejzaĝo, ktp.

## Notoj kaj referencoj 
## Vidu ankaŭ
* Municipoj de Rioĥo

## Eksteraj ligiloj 
*  ()

Kategorio:Municipoj de Rioĥo
Najerilla

**Najerilla**  estas rivero de la norda Hispanio, alfluanto de la rivero Ebro, kiu elfluas ĉe Canales de la Sierra kaj alfluas ĉe Torremontalbo, trapasinte la teritorion de la regiono Rioĥo de sudo norden. Estas la rivero de plej granda longo kaj akvenhavo de tiu regiono, malantaŭ Ebro, kaj unu de la du ĉefaj riveroj de la komarko Supra Rioĥo.

Naskiĝinta ĉe Canales de la Sierra, en sia unua sektoro, ĝi ricevas ankaŭ la nomon de rivero Canales, ĝis ĉe Villavelayo ricevas akvojn de la rivero Neila, kaj post unu kilometro nutras la akvorezervejon de Mansilla, kiu liveras trinkakvon kaj irigacion al granda parto de la valo, pere de la kanalo de Najerilla ambaŭborde. La rivero Neila venas de la samnoma municipo, Neila. El la akvorezervejo trapasas municipojn Mansilla de la Sierra, Anguiano, Bobadilla, Baños de Río Tobía, Camprovín, Arenzana de Abajo, Nájera, Uruñuela, Hormilleja, San Asensio kaj Cenicero, antaŭ alflui al la dekstra bordo de Ebro ĉe Torremontalbo.​

La supra fluejo de la baseno de la rivero Najerilla, ĝis Anguiano, estas inkludita en la Zono de speciala konservado establita de la Eŭropa Unio, nome Reto Natura 2000. En montara naturo la rivero ricevas akvon de multaj alfluantoj nome ĉe la maldekstra bordo Canales, Gatón (kaj ĝia alfluanto Mostajares), Cambrones, Calamantío, Valvanera, Tobía, Riocoja, Cárdenas, kaj Tuerto; dum ĉe la dekstra bordo estas Río Frío, Neila, Portilla, Urbión (kaj ĝiaj alfluantoj Viniegra kaj Ventrosa), Brieva (kaj ĝia alfluanto Berrinche), Roñas, Pedroso, Ledesma, Yuso kaj Yalde (kaj ĝia alfluanto San Andrés).

La nomo devenas de la urbo Nájera, trapasata de la rivero. Ĝi estas riĉa je trutoj, kaj tiukadre fakte estas regionposedata fiŝbredejo ĉe Brieva de Cameros kaj alia privata ĉe Bobadilla. La rivero estas unu de la ĉefaj riveroj en la regiono por la praktiko de slalomo (kajakado-kanuado). La sektoro sub Viniegra de Abajo estas scenejo de tiucela klasika ĉiujara koncentro. Oni praktikas tiun sporton ankaŭ en ties alfluanto Urbión. La valo enhavas ampleksajn poplejojn, fruktoĝardenojn kaj vitejojn.

## Notoj 
Kategorio:Rioĥo
Kategorio:Riveroj en Hispanio
Kategorio:Ebro
Preĝejo Stefano la 1-a (Mezőcsát)

**Preĝejo Stefano la 1-a (Hungario)** estas sakrala konstruaĵo en Mezőcsát (Hungario).

## Historio 
Laŭ dokumentoj kirko funkciis jam dum la 14-a jarcento en la tiama vilaĝo. Ĉirkaŭ 1550 la loĝantoj konvertiĝis al kalvinismo, samtempe ili prenis la kirkon. La sporadaj katolikoj apartenis al paroĥoj de Emőd ekde 1738, poste al Sajószöged, ekde 1780 al Palkonya, inter 1792-1904 al Tiszakürt, respektive Hejőkürt. Tiutempe ili havis kapelon en la loka kastelo. En 1895 József Samassa konstruigis la nun videblan preĝejon, la orgeno estis preta en la sekva jaro. Oni metis la instalaĵojn el la menciita kapelo. La memstara pastro venis en 1904, samtempe paroĥo konstruiĝis. La kirko interne estis pentrita en 1995.

## Konstruaĵo 
La konstruaĵo staras sola. En la fasado la kvadrata turo plene reliefas. La enirejo funkcias tra la porĉo antaŭ la turo. En la turo 2 sonoriloj loĝas. La navo finiĝas en plurlatera absido, al kiu sakristio aliĝas. Interne la altara bildo prezentas Stefanon kaj Sanktan Marian.

Kermeso okazas la 20-an de aŭgusto.

## Fontoj 
* hungare kun foto
* https://eger.egyhazmegye.hu/hivatal/plebania/mezocsat-szent-istvan-kiraly-plebania
* https://www.mezocsat.hu/?module=news&action=show&nid=12239
* https://miserend.hu/templom/1206

Mezocsat
Mezocsat
Mansilla de la Sierra

**Mansilla de la Sierra** [manSIlja delaSJEra] estas vilaĝo kaj municipo de la aŭtonoma komunumo (regiono) Rioĥo en norda Hispanio, nome en la sudokcidenta komarko Supra Najerilla  kaj en ties plej suda parto, nome *Las 7 Villas*. Ĝi estas ĉe la Akvorezervejo de Mansilla ĉe la rivero Najerilla. 

220px|eta|maldekstre|Ermitejo de Mansilla de la Sierra.
220px|eta|maldekstre|Submunicipo Tabladas.

## Geografio
Ĝi estas atingebla laŭ la regiona ŝoseo LR-113 kiu bordas la randon de la Akvorezervejo de Mansilla ĉe la rivero Najerilla inter Villavelayo (okcidente) kaj la submunicipo Tabladas (oriente) post la akvobaraĵo. Fakte la municipa teritorio estas longeca areo norde suden inter la teritorioj de Villavelayo (okcidente) kaj Viniegra de Abajo (oriente) ambaŭ kun la sama formo longeca. 

## Historio
La loknomo *Mansilla* devenas de *mensa*, *mesilla*, (tablo) altebenaĵo de la montara zono, kie estis la iama loĝloko Mansilla, kiu estis trairata de la riveroj Gatón, Najerilla kaj Cambrones, kaj konstruita ĉefe el ŝtono. La Palaco de Mansilla, gastigis iam la grafon Fernán González kaj la reĝon Johano la 2-a. Blazondomoj ankoraŭ atestas pri grava historio, inter Rioĥo kaj Burgoso, kun transmigra brutobredado ludanta gravan rolon.​ 

Poste la loĝloko estis inundita de la akvoj de la diglago. En 1900 la loko havis 600 loĝantojn, estis la ĉefurbo de *las Siete Villas*, grava brutobredejo de 10 000 brutoj, estis tiom prospera ke havis apotekon, kuraciston, policejon, juĝejon, kaj la kunvenejo de urbestroj *Casa de las Islas*. La nova loĝloko estis konstruita en 1959.

En la 1960-aj jaroj la elmigrado iris al enlandaj centroj, unue al Bilbao, Barcelono kaj Madrido, kaj en la 1970-aj jaroj al Logroño. El la mezo de la 20-a jarcento oni malaltiĝis el 600 loĝantoj ĝis la nunaj 60.

## Aktualo
La loĝantaro estas tre maljuna. Vizitindaĵoj estas la preĝejo kaj la ermitejo, diglago, montara pejzaĝo, ktp.

## Notoj kaj referencoj 
## Vidu ankaŭ
* Municipoj de Rioĥo

## Eksteraj ligiloj 
*  ()

Kategorio:Municipoj de Rioĥo
Takeo Ariŝima

**Takeo Ariŝima** (; naskiĝis en Tokio la , mortis la ), estis japana verkisto.
## Vivo
Estis li filo de Takeshi, iama samurajo, oficisto kaj sukcesa komercisto. En 1909 edzigis lin Yasuko Kamio, filino de altranga oficiro. Ŝi naskis Masayuki Mori, kiu poste tre konata aktoro fariĝis.

Ariŝima frekventis inter 1884 kaj 1887 misian lernejon en Jokohamo kaj inter 1887 kaj 1896 elitan lernejon en Tokio. Studojn li faris pri krome inter 1896 kaj 1901 ĉe agrikultura faklernejo de Saporo. Sekvis lia konvertiĝo je kristanismo kaj (inter 1903 kaj 1906) studoj en Usono.

Post kredokrizo li orientiĝis je socialismo, donace fordononte pro malbona konscienco en 1922 siajn grundajn havaĵojn. Inter 1906 kaj 1907 li faris vojaĝon al Eŭropo kie li konatiĝis kun filino de gastejestro el Schaffhausen kaj aktorino, Mathilda Heck; kun ŝi li flegis leteran interŝanĝon ĝis 1922 dum kiu li kreis de ŝi la bildon de fora, nehavigebla amota persono. Inter 1908 kaj 1914 estis Ariŝima docento pri la angla lingvo en Saporo, poste verkisto vivanta en Tokio.  

Lia verkaro tute farate laŭ la eŭropa realismo nur malfrue estis ekŝatata fare de Eŭropanoj. Kun aliaj fondis li la literaturan fakgazeton  "Ŝirakaba". En 1923 li faris suicidon kun la ĵurnalistino Hatano Akiko kun kiu li havis nepermesatan amrilaton.

## Kelkaj liaj verkoj 
* Aru Onna (或る女) 1919
* Kain no Matsuei (カインの末裔) 1917

## En Esperanto aperis 
* *Deklaracio*, tradukis Tooguu Tojosato (1924) (eldonis Ferdinand Hirt und Sohn)
* *Senbedaŭre amo rabas*, tradukis Tooguu Tojosato (1931)

## Fonto
Verena Werner: "Arishima, Takeo", ĉe: Historisches Lexikon der Schweiz (HLS) (tie ĉi interrete) 

Kategorio:Japanaj verkistoj
Viniegra de Abajo

**Viniegra de Abajo** [biNIEgra deaBAĥo] estas vilaĝo kaj municipo de la aŭtonoma komunumo (regiono) Rioĥo en norda Hispanio, nome en la sudokcidenta komarko Supra Najerilla , inter Nova Kamero kaj Sierra de la Demanda, kaj en ties plej suda parto, nome *Las 7 Villas*.

## Geografio 
Ĝi estas je 881 metros de altitudo super la marnivelo, kaj distas 74 km de Logronjo, provinca kaj regiona ĉefurbo, kaj 50 de Nájera. Tra Viniegra pasas la rivero Urbión, kiu elfluas en montaro Picos de Urbión, ene de la municipa teritorio. La loĝloko estas ĉe la montaro Sierra de la Demanda, kiu havas grandajn arbarojn de fagoj, pinoj kaj kverkoj.

## Historio 
La trovoj de tomboj kaj de steleo de visigotoj en la urba kerno mem, sugestas la ekzistadon de visigota setlejo. Laŭ la nomo Viniegra de Yuso, aperis inkludita en la listo de 44 loĝlokoj kiuj formis la Senjorlandon de Kameros, donita en 1366 de Henriko de Tratámara al la kavaliro Juan Ramírez de Arellano, pro lia apogo en la lukto kontraŭ Pedro la 1-a. Ekde tiam ĝi apartenis al la senjorlando de la grafoj de Aguilar kaj Inestrillas, heredintoj de la domajno de Kameros, laŭ aperas konstatita en la *Katastro* de la Markizo de la Ensenada de 1751.

En la 1960-aj jaroj la elmigrado iris al enlandaj centroj, unue al Bilbao, Barcelono kaj Madrido, kaj en la 1970-aj jaroj al Logroño. El la komenco de la 20-a jarcento oni perdis ĉirkaŭ 400 loĝantojn ĝis la nunaj 80.

## Aktualo 
* La ekonomio baziĝas fundamente sur la brutobredado de ŝafoj, kaproj, bovoj kaj ĉevaloj. La historia tradicio de transmigra brutobredado devenas el prospero de la 16-a jarcento.
* Estas ankaŭ forstado de poploj, pinoj, kverkoj kaj eĉ restaĵoj degraditaj de indiĝena prakverkaro.
* Estas famaj la trutoj de riveroj Najerilla, Urbión kaj alfluantoj.
* La ĉasado de aproj kaj kapreoloj, kun la pasejoj de kolomboj, ludas gravan rolon en Viniegra.
* La agrikulturo temas nur pri fruktoĝardenoj por propra konsumado kultivataj ĉe la loĝloko.

La loĝantaro estas tre maljuna. Vizitindaĵoj estas la preĝejo kaj ermitejoj, montara pejzaĝo, ktp.

## Notoj kaj referencoj 
## Vidu ankaŭ
* Municipoj de Rioĥo

## Eksteraj ligiloj 
*  ()

Kategorio:Municipoj de Rioĥo
Žďár (distrikto Písek)

**Žďár** estas municipo en Ĉeĥio. Ĝi situas en Sudbohemia regiono en distrikto Písek. Ĝi situas 10&nbsp;km sudoriente de Písek kaj 4&nbsp;km nordoriente de Protivín. Vivas ĉi tie  ().

## Historio 
La unua skribmencio pri la vilaĝo devenas el la jaro 1460.

## Loĝantaro 
## Partoj de municipo 
Municipo Žďár konsistas el tri partoj sur du katastraj teritorioj.
* Nová Ves u Protivína (ankaŭ nomo de k. t.)
* **Žďár** (k. t. *Žďár u Protivína*)
* Žďárské Chalupy (ĝi situas en k. t. *Nová Ves u Protivína*)

## Memorindaĵoj 
* Kapelo de Virgulino Maria

## Pluaj fotoj 

Žďár (okres Písek) (05).jpg|Žďár
Žďár chapel 01.JPG|Žďár, kapelo


Kategorio:Municipoj en distrikto Písek
Kategorio:Vilaĝoj en distrikto Písek
Kategorio:Setlejoj en Ĉeskobudejovica baseno
28053 Kimberlyputnam

'*28053 *Kimberlyputnam'''* estas malgranda, malhela asteroido de la ĉefa asteroida zono, proksima de la orbita resonanco 8:3 kun Jupitero.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Kimberly Putnam*, edzinon kaj partnerinon de *W. Lowell Putnam, IV'', Unikan Kuratoron de la Observatorio Lowell. Ŝi administras multenombrajn aspektojn de la ĉiujara kunveno de la Konsilantaro de la Observatorio Lowell. Ŝi aplikas sian talenton el sia kariero en la vojaĝa industrio por profitigi la internaciajn vojaĝojn de la observatorio al eksterlandaj observatorioj kun subtenantoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 1998